Source: https://www.zakonypreludi.sk/zz/2004-289
Timestamp: 2020-02-20 18:54:35+00:00
Document Index: 3746018

Matched Legal Cases: ['§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 42', '§ 2', '§ 2', '§ 2']

289/2004 Z. z. Nariadenie vlády Slovenskej republiky, ktorým sa vydáva sadzobník poplatkov za vykonávanie veterinár... | Aktuálne znenie
289/2004 Z. z.
Nariadenie vlády č. 289/2004 Z. z.Nariadenie vlády Slovenskej republiky, ktorým sa vydáva sadzobník poplatkov za vykonávanie veterinárnych inšpekcií a veterinárnych kontrol
(v znení č. 512/2004 Z. z.)
Čiastka 117/2004
Platnosť od 01.05.2004 do31.01.2006
Účinnosť od 15.09.2004 do31.01.2006
Zrušený 32/2006 Z. z.
§ 2 - Poplatky pri prehliadkach pri zabíjaní zvierat a získavaní mäsa z nich
§ 3 - Poplatky pri rozrábaní mäsa
§ 4 - Poplatky pri skladovaní mäsa
§ 5 - Zvýšenie poplatkov
§ 6 - Poplatky pri dovoze mäsa
§ 7 - Poplatky pri produkcii a uvádzaní produktov rybolovu na trh
§ 8 - Poplatky pri dovoze produktov rybolovu z tretích krajín
§ 9 - Poplatky pri živých zvieratách a produktoch živočíšneho pôvodu
§ 10 - Poplatky za živé zvieratá pri dovoze
Aktuálne znenie 15.09.2004 - 31.01.2006
ktorým sa vydáva sadzobník poplatkov za vykonávanie veterinárnych inšpekcií a veterinárnych kontrol
Vláda Slovenskej republiky podľa § 42 ods. 2 zákona č. 488/2002 Z. z. o veterinárnej starostlivosti a o zmene niektorých zákonov nariaďuje:
Týmto nariadením sa vydáva sadzobník poplatkov za vykonávanie veterinárnych inšpekcií a veterinárnych kontrol (ďalej len „poplatky“) pri
a) prehliadkach pri zabíjaní zvierat a získavaní mäsa z nich,
b) rozrábaní mäsa,
c) skladovaní mäsa,
d) dovoze mäsa,
e) produkcii a uvádzaní produktov rybolovu na trh,
f) dovoze produktov rybolovu z tretích krajín,1)
g) živých zvieratách a produktoch živočíšneho pôvodu podľa osobitného predpisu,2)
h) dovoze živých zvierat podľa osobitného predpisu.3)
Poplatky pri prehliadkach pri zabíjaní zvierat a získavaní mäsa z nich
Poplatok pri prehliadkach pri zabíjaní zvierat a získavaní mäsa z nich podľa osobitného predpisu4) sa určuje takto:
a) hovädzie a teľacie mäso:
1. dospelý hovädzí dobytok 86 Sk za zviera,
2. mladý hovädzí dobytok 48 Sk za zviera,
b) nepárnokopytníky (koňovité) 84 Sk za zviera,
c) bravčové mäso, zvieratá s hmotnosťou tela
1. menej ako 25 kg 9,50 Sk za zviera,
2. 25 kg a vyššou ako 25 kg 25 Sk za zviera,
d) mäso oviec a kôz, zvieratá s hmotnosťou tela
1. menej ako 12 kg 3,50 Sk za zviera,
2. od 12 kg do 18 kg 7 Sk za zviera,
3. viac ako 18 kg 9,50 Sk za zviera,
e) hydinové mäso
1. brojlery a ostatná mladá hydina na výkrm s hmotnosťou tela menšou ako 2 kg a nosnice: 0,20 Sk za kus,
2. ostatná mladá hydina na výkrm s hmotnosťou tela 2 kg a vyššou ako 2 kg: 0,40 Sk za kus,
3. ostatná ťažká dospelá hydina s hmotnosťou tela 5 kg a vyššou ako 5 kg: 0,80 Sk za kus,
f) králičie mäso a zverina z malej pernatej zveri alebo srstnatej zveri
1. králiky a malá pernatá zver a malá srstnatá zver 0,60 Sk za zviera,
2. suchozemské cicavce s hmotnosťou tela
2.1. diviačia zver
2.1.1. menej ako 25 kg 9,50 Sk za zviera,
2.1.2. 25 kg a vyššou ako 25 kg 25 Sk za zviera,
2.2. prežúvavce
2.2.1. menej ako 12 kg 3,50 Sk za zviera,
2.2.2. od 12 do 18 kg 7 Sk za zviera,
2.2.3. viac ako 18 kg 9,50 Sk za zviera.
Poplatky pri rozrábaní mäsa
Poplatok pri rozrábaní mäsa podľa osobitného predpisu5) je 57 Sk za každú tonu mäsa, ktorá prichádza do rozrábkarne. Táto suma sa pripočítava k sume uvedenej v § 2; ak sa úkony pri rozrábaní vykonávajú v tej istej prevádzkarni, kde sa mäso získava, poplatok sa zníži na 26 Sk.
Poplatky pri skladovaní mäsa
Poplatok pri skladovaní mäsa6) je vo výške skutočných výdavkov potrebných na vykonanie veterinárnej inšpekcie a veterinárnej kontroly skladovaného mäsa.
Zvýšenie poplatkov
Ak sú splnené podmienky podľa osobitného predpisu,7) poplatky podľa § 2 a 3 sa zvyšujú na dvojnásobok.
Poplatky pri dovoze mäsa
(1) Poplatok pri dovoze mäsa v súlade s osobitným predpisom8) je 211 Sk za jednu tonu mäsa s kosťou.
(2) Minimálny poplatok za zásielku je 1 261 Sk.
Poplatky pri produkcii a uvádzaní produktov rybolovu na trh
Poplatok pri produkcii a uvádzaní produktov rybolovu na trh9) je 43 Sk za jednu tonu; ak sú splnené podmienky podľa osobitného predpisu10) poplatok sa znižuje na 19 Sk za jednu tonu.
Poplatky pri dovoze produktov rybolovu z tretích krajín
(1) Poplatok na úhradu výdavkov za prehliadky súvisiace s typom plavidiel uvedených v osobitnom predpise11) je 43 Sk za jednu vyloženú tonu.
(2) Poplatok za produkty rybolovu je 211 Sk za jednu tonu.
(3) Najnižší poplatok za zásielku je 1 261 Sk.
(4) Ak ide o zásielky nad 100 ton, poplatok podľa odseku 2 sa znižuje za
a) každú ďalšiu tonu produktov rybolovu, ktoré neprešli iným predspracovaním ako odstránením čriev, na 64 Sk,
b) každú ďalšiu tonu ostatných rybích produktov na 106 Sk.
Poplatky pri živých zvieratách a produktoch živočíšneho pôvodu
Poplatok pri živých zvieratách a produktoch živočíšneho pôvodu je za
a) živé zvieratá na zabitie a mäso podľa osobitného predpisu12) 57 Sk za jednu tonu mäsa jatočných zvierat,
b) produkty vodného hospodárstva podľa osobitného prepisu9) 5 Sk za jednu tonu produktov uvádzaných na trh,
c) mlieko a mliečne výrobky 1 Sk za 1 000 litrov surového mlieka,
d) vaječné produkty vo výške zodpovedajúcej skutočným výdavkom,
e) med vo výške zodpovedajúcej skutočným výdavkom.
Poplatky za živé zvieratá pri dovoze
(1) Ak ide o druhy zvierat podľa osobitného predpisu,8) poplatok je 211 Sk za jednu tonu živej hmotnosti. Najnižší poplatok za zásielku je 1 261 Sk.
(2) Ak ide o ostatné druhy zvierat, poplatok sa určuje vo výške skutočných výdavkov na jedno dovezené zviera alebo na jednu dovezenú tonu. Najnižší poplatok je 1 261 Sk za jednu zásielku; to neplatí, ak ide o dovoz druhov zvierat uvedených v osobitnom predpise.13)
1) § 2 písm. b) zákona č. 488/2002 Z. z. o veterinárnej starostlivosti a o zmene niektorých zákonov.
2) Príloha č. 2 nariadenia vlády Slovenskej republiky č. 71/2004 Z. z., ktorým sa ustanovujú podrobnosti o poplatkoch za vykonávanie veterinárnych inšpekcií a veterinárnych kontrol.
3) Príloha č. 3 časť B nariadenia vlády Slovenskej republiky č. 71/2004 Z. z.
4) Príloha č. 1 časť A bod I a bod V prvý bod písm. a) a druhý bod nariadenia vlády Slovenskej republiky č. 71/2004 Z. z.
5) Príloha č. 1 časť A bod II a bod V prvý bod písm. a) a druhý bod nariadenia vlády Slovenskej republiky č. 71/2004 Z. z.
6) Príloha č. 1 časť A bod III nariadenia vlády Slovenskej republiky č. 71/2004 Z. z.
7) Príloha č. 1 bod IV nariadenia vlády Slovenskej republiky č. 71/2004 Z. z.
8) Príloha č. 1 časť B nariadenia vlády Slovenskej republiky č. 71/2004 Z. z.
9) Príloha č. 1 časť C nariadenia vlády Slovenskej republiky č. 71/2004 Z. z.
10) Príloha č. 1 časť C bod I tretí bod nariadenia vlády Slovenskej republiky č. 71/2004 Z. z.
11) Príloha č. 1 časť C bod II nariadenia vlády Slovenskej republiky č. 71/2004 Z. z.
12) Príloha č. 1 časť A nariadenia vlády Slovenskej republiky č. 71/2004 Z. z.
13) Nariadenie vlády Slovenskej republiky č. 301/2003 Z. z. o princípoch ovplyvňujúcich organizáciu veterinárnych kontrol zvierat vstupujúcich na územie Slovenskej republiky z tretích krajín v znení nariadenia vlády Slovenskej republiky č. 499/2003 Z. z.